湘潭市

湘潭市，简称潭，因此地盛产湘莲，别名“莲城”，是中华人民共和国湖南省湘江流域个一个地级市。搭长沙、株洲一淘，组成长株潭城市群。整个湘潭市个面积有5015平方公里，人口289万。湘潭行政区划 

 自然地理 
 基本地理特征 
湘潭市个位置，来勒湖南中部偏东，搭长沙、株洲、衡阳还有娄底相邻。全境面积一共仔5006平方公里，东西横宽有108公里，南北纵长81公里。地貌轮廓是北、西、南比较高，中部、东部地势比较平。湘江环绕市区往北方流，来勒此地绕弯，42公里的回弯，同时，还接纳流经湘潭县个涓水，流经湘乡市、湘潭县个涟水。整个市区个地貌属于湘中丘陵盆地。有将近八成个面积来勒海拔150米以下，顶顶高个地方是802米，市区顶高299.1米，顶低29.9米。地貌类型比较丰富，所有个辖区当中，山地有12.12%；丘陵有19.25%；岗地有32.05%；平原是28.05%；水面比较多，有8.53%。本章数据主要来源《中国城市发展全书》编委会编：《中国城市发展全书•下卷》，北京：中国统计出版社，2004年，第1565页。

 气候 
湘潭个气候，属大陆型亚热带季风性湿润气候，一年四季比较分明，春天暖热，气候变化快，夏季比较闷，同时暑热辰光长，秋季比较凉爽，冬季阴冷，潮湿。但严寒期短。光照比较充足，历年平均日照时数1640~1700小时。雨量丰沛，年降水量是1200~1445毫米。年平均气温16.7~17.4℃，1月最冷，平均气温4.1℃，7月最热，平均气温29.7℃。无霜期长，年均280天左右。光、热、水基本同季。

 自然资源 
土地资源：2000年末，湘潭市有耕地120960公顷，人均是0.043公顷，好用个土质类型包括水稻土、红壤、菜园土。

水资源：因为处于湘江个关系，湘潭市个水资源邪气丰沛，水资源总量有40.92亿立方米，当中，地表水34.62亿立方米，地下水6.3亿立方米。湘潭市内大小江河总长630公里，其中，湘江搭伊个支流涟水、涓水三条主要河流年径流总量是581.34亿立方米。

矿产资源：矿产资源总量比较少，境内发现矿产共36种，主要矿种是煤、锰、石灰石，湘潭个锰矿老早邪气有名，曾号称“锰都”。

 行政区划 
湘潭市下头有韶山市、湘乡市、湘潭县、雨湖区、岳塘区搭1 个国家级高新技术开发区，此外还有九华、昭山2 个“两型社会”示范区。来勒个里向，具体个区划是：
 雨湖区8街道办事处2镇5乡
 岳塘区10 街道办事处2镇4 乡
 湘潭县16 镇5 乡
 湘乡市4 街道办事处13 镇5 乡
 韶山市3 镇4 乡

文化
方言
湘潭话一直畀人认为是典型个湘语，湘潭市区搭湘潭县个方言语调，搭长沙话有老大个联系。典型个湘潭方言有声母廿二个，韵母四十二个。搭长沙话弗大一样个地方是：湘潭话有卷舌音，长沙闲话呒。湘潭话的语音特点
 名人
 毛泽东
 齐白石
 彭德怀
 杨度
 王闿运
 叶德辉

 参考资料 

Category:湖南地级行政区